شەفەق نیوز/ سەرچەوەیگ ئەمنی لە سەڵاحەدین،
ئمڕوو شەممە، خەوەردا لە زەخمداری سەختیگ خانەوادەیگ وە تەواوی، دویای رویداویگ
هاتوچو لە دەورگرد قەزای سامەرا.
سەرچەوەگە ئەرا ئاژانس شەفەق نیوز وت: ژن و شوییگ
و دویەتیان زەخمداری سەختیگ بوین، هەنای لەناو ماشینیگ "کایای بارهەڵگر"
بوینە و ماشینیان داگەسە بڕیگ گامیش وەرەلا لەبان ری سامەرا-دۆر لە باشوور خوەرهەڵات
تکریت.
وتیش: زەخمدارەیل بریانە خەسخانە و زەخمەیلیان
سەختە، و لایەنەیل پەیوەندیدار لێکۆڵینەوە لە رویداوەگە واز کردن.
خەڵک سەڵاحەدین داوا لە دەسەڵاتەیل حکومەتی کردن
قورتاریان لە رخ گامیش وەرەلا بکەن، ک بوونە هوکار رویداوەیلیگ هاتوچو مەرگبار لەبان
ریەیل سەرەکی لە باشوور خوەرهەڵات تکریت.
